Kirios

Kirios atau kurios () ialah perkataan Yunani yang biasanya diterjemahkan sebagai "tuan" atau "Tuhan".. Ia digunakan kira-kira 7000 kali dalam terjemahan Septuaginta bagi naskhah-naskhah Ibrani, khususnya untuk menterjemah nama YHWH (Tetragramaton), dan ia muncul dalam Perjanjian Baru Yunani Koine kira-kira 740 kali, biasanya merujuk kepada Yesus.The Christology of the New Testament by Oscar Cullmann 1959  pages 234-237 Leksikon Bauer, edisi 1979

 Yunani Klasik 
Di Athens Klasik, perkataan kirios merujuk kepada ketua rumah tangga, yang bertanggungjawab ke atas isteri, anak-anak, dan mana-mana saudara perempuan yang belum berkahwin. Kirios bertanggungjawab mengatur perkahwinan saudara perempuannya, memberikan mas kahwin mereka, mewakili mereka di mahkamah jika perlu, dan menangani sebarang urus niaga mereka yang bernilai lebih daripada satu medimnos barli. Apabila seorang wanita Athens berkahwin, suaminya menjadi kirios barunya.

Sama ada sistem kirios wujud di tempat lain di Yunani kuno adalah diperdebatkan, dan bukti yang ada tidak begitu jelas, tetapi Cartledge berhujah bahawa di Sparta kirios wujud, sementara di Gortyn ia tiada.

Istilah "κύριος" masih digunakan dalam bahasa Yunani Moden dan bersamaan dengan perkataan "encik" (gelaran yang diberikan kepada lelaki dewasa), "tuan" (seseorang yang mempunyai kawalan ke atas sesuatu atau seseorang), dan "tuan " (panggilan untuk mana-mana lelaki). Contohnya, nama "En. Ali" diterjemahkan kepada "" (kyrios Ali) dalam bahasa Yunani. Bentuk perempuannya "κυρία, kiría" adalah setara dengan gelaran Puan.

 Perjanjian Baru 
Kirios muncul kira-kira 700 kali dalam Perjanjian Baru, biasanya merujuk kepada Yesus. Penggunaan kirios dalam Perjanjian Baru telah diperdebatkan oleh sarjana moden, dan tiga aliran pemikiran wujud mengenainya.

 Aliran pertama percaya bahawa Septuaginta digunakan untuk menunjukkan bahawa Yesus mempunyai sifat yang sama seperti Tuhan dalam Perjanjian Lama. Alasannya ialah pada masa Septuaginta ditulis, Orang Yahudi akan menyebut Adonai (bermaksud "Tuhan" dalam bahasa Ibrani) apabila membaca nama Tuhan, "YHWH. Nama Tuhan telah diterjemahkan ke dalam bahasa Yunani sebagai "kyrios" dan "theos" bermula dari abad ke-3 TM.Howard, G. (1992) "The Tetragram and the New Testament. Dalam The Anchor Bible Dictionary, Jil 6, Disunting oleh David Noel Freedman Anchor Bible: New York.  Selain itu, orang Kristian awal, yang majoritinya penutur bahasa Yunani, pasti sangat tahu Septuaginta.
 Aliran kedua mengatakan awal-awal dalam sejarah Gereja, pengaruh Yunani mengakibatkan perkataan itu digunakan.
 Aliran ketiga mengatakan ia adalah terjemahan gelaran bahasa Aram, Mari, yang digunakan untuk Yesus.Mills, W. E., & Bullard, R. A. (peny.). (1990). Mercer dictionary of the Bible. Mercer University Press. . m/s 520-525. 

Dalam bahasa Aram sehari-hari, Mari ialah satu gelaran hormat. Dalam bahasa Yunani ini kadangkala diterjemahkan kepada kirios. Walaupun Mari menunjukkan hubungan antara Yesus dan pengikut-pengikutnya semasa hidupnya, orang Kristian akhirnya menganggap kirios Yunani sebagai ketuanan ke atas dunia.Cullmann, O. (1959). The christology of the New Testament. Westminster John Knox Press. . m/s 202. 

Injil Yohanes jarang menggunakan kirios untuk merujuk kepada Yesus semasa pelayanannya tetapi ia menggunakan selepas Kebangkitan Yesus, sedangkan bentuk kasus vokatif kyrie (bermaksud tuan) sering juga muncul.Smith, D. M. (1995). The theology of the Gospel of John (Jil. 10). Cambridge University Press. . m/s 89. Injil Markus tidak pernah menggunakan kirios untuk merujuk langsung kepada Yesus, tidak seperti Paulus yang menggunakannya sebanyak 163 kali.Incigneri, B. J. (2003). The Gospel to the Romans: the setting and rhetoric of Mark's Gospel (Jil. 65). Brill. . m/s 168-169. Apabila Markus menggunakan kirios (cth, dalam 1:3, 11:9, 12:11, dll.) ia merujuk kepada YHWH/Tuhan. Namun, Markus menggunakan perkataan itu dalam ayat-ayat yang tidak jelas jika ia bercakap tentang Tuhan atau Yesus, contohnya, dalam 5:19 atau 11:3.

Kirios ialah elemen utama dalam Kristologi Paulus. Kebanyakan pakar bersetuju bahawa kirios, dan Ketuhanan Yesus, digunakan sbeelum Surat-surat Pauline, tetapi Paulus mengembangkan dan menghuraikannya lebih lanjut.Mercer dictionary of the Bible by Watson E. Mills, Roger Aubrey Bullard 1998 ISBN 0-86554-373-9 pages 520-525  Berbanding gelaran lain, kirios menandakan hubungan Yesus dengan orang-orang yang percaya dia sebagai Kristus: Yesus ialah Tuhan dan Ketua mereka yang harus dilayani dengan sepenuh hati, dan yang suatu hari nanti akan menilai amalan hidup mereka.Matera, F. J. (2013). II Corinthians: a commentary. Westminster John Knox Press. . m/s 11-13.

Gelaran kirios untuk Yesus sangat penting dalam Perjanjian Baru kerana ia membantu orang Kristian memahami siapa dan kepentingan Yesus. Orang Kristian awal melihat Yesus sebagai tokoh utama dalam agama mereka, dan mereka menggunakan gelaran ini untuk membantu mereka memahami aspek penting lain dalam iman mereka.Johnson, M. S. (2005). Christology: Biblical and historical. Mittal Publications. . m/s 229-235. 

Kirios juga penting dalam pembentukan Tritunggal serta Pneumatologi (kajian tentang Roh Kudus) Perjanjian Baru. 2 Korintus 3:17-18 berkata:Tuhan ialah Roh; dan di mana ada Roh Tuhan, di situlah ada kebebasan. 18 Kita semua melihat kemuliaan Tuhan tercermin dengan wajah yang tidak berselubung, dan kita diubah menjadi serupa dengan-Nya dalam kemuliaan yang kian besar, oleh Roh Tuhan.2 Korintus 3 (AVB)Ungkapan "Tuhan ialah Roh" dalam ayat 17 ialah  (). Dalam ayat 18 ialah  ().

Dalam sesetengah kes, apabila membaca Bible Ibrani, orang Yahudi akan menggantikan Adonai (Tuanku) dengan Tetragramaton, dan mereka mungkin juga menggantikannya dengan Kirios apabila membaca kepada jemaah Yunani. Origen menyebut tentang kedua-duanya dalam ulasan beliau tentang Mazmur (2.2). Ini dilakukan kerana tidak ingin terlalu banyak menggunakan nama Tuhan. Ini juga boleh dilihat pada ahli falsafah Yahudi, Philo.Comfort, P. W. (2005). Encountering the manuscripts: an introduction to New Testament paleography & textual criticism. B&H Publishing Group. . m/s 209.

 Rujukan 

Kategori:Perkataan dan frasa Greek
Kategori:Istilah Kristian
Kategori:Perkataan dan frasa Septuaginta
Kategori:Gelaran Yunani Purba
Kategori:Rencana mengandungi teks bahasa Yunani Kuno (sehingga 1453)